க. ஜெயபாலன்

க. ஜெயபாலன் (பிறப்பு:மார்ச் 10, 1974) என்பவர் ஒரு தமிழ்ப் பேராசிரியர் மற்றும் எழுத்தாளர் ஆவார்.

பிறப்பு, கல்வி
விழுப்புரம் மாவட்டம், செஞ்சி வட்டம், ஆத்திப்பட்டு எனும் ஊரில் பிறந்த இவர் பி.லிட்., (தருமபுரம் ஆதினம் கலைக்கல்லூரி
, மயிலாடுதுறை, 1995), முதுகலை தமிழ் இலக்கியம் (மதுரை காமராசர் பல்கலைக்கழகம், மதுரை, 1997) மற்றும் முனைவர் (சென்னைப் பல்கலைக்கழகம், சென்னை, 2007) பட்டங்களைப் பெற்றிருக்கிறார். முனைவர் பட்ட ஆய்வுகளுக்கு மேற்பார்வையாளராக இருந்து வருகிறார். தற்போது சென்னையிலுள்ள நந்தனம் அரசுக் கலைக்கல்லூரியில் பேராசிரியராகப் பணியாற்றி வருகிறார்.

நூல்கள்
இவர் கீழ்க்கண்டவை உள்ளிட்ட 15க்கும் மேற்பட்ட நூல்களையும், 50க்கும் மேற்பட்ட கட்டுரைகளையும் எழுதியுள்ளார். பல நூல்களைத்தொகுத்தும் உள்ளார். 
மண்வாசணையும் திரைக்கலையும் 
திரைச்சிந்தனைகள்
மு.வ.வும் காண்டேகரும்
தமிழர் இலக்கியப்புரட்சி
சேக்கிழார் கவித்திறம்
பன்முகப்பார்வையில் பட்டுக்கோட்டை
விமர்சன வேள்வி
பாபாசாகேப் அம்பேத்கர் காட்டும் பௌத்தம்
பண்பாட்டுப் புரட்சியில் பௌத்தம்
விசாகை (குறுங்காவியம்)
அநாத பிண்டிகர் (குறுங்காவியம்)
ஒப்பீட்டு நோக்கில் பௌத்தமும் தமிழும் (முதற் பகுதி)
வீ.வே முருகேசபாகவதர் தேர்ந்தெடுக்கப்பட்ட பாடல்களும் கவிதைகளும் (தொகுப்பு நூல்)
புத்தரும் அவர் சமயத்தின் எதிர்காலமும் (பதிப்பு நூல்)
தென்னிந்தியாவில் பாபாசாகேப் அம்பேத்கர்

விருதுகள்
கீழ்க்கண்டவை உள்ளிட்ட பல விருதுகளைப் பெற்றுள்ளார்.
 சாதனையாளர் விருது (புத்தர் ஒளி பன்னாட்டு அமைப்பு, 2012)
 பௌத்த ஆய்வாளர் விருது (இந்தியத் தமிழ்க் கவிஞர் மன்றம், 2013)
 புத்த சுடரொளி தமிழ் விருது (இதய ரோஜா பதிப்பகமும் கவிதை சக்தி இயக்கமும் இணைந்து, 2013)
 சிறந்த பௌத்த எழுத்து விருது (கலை இலக்கியப் பேரவை, 2021)

அயலகப்பயணம்
பௌத்தப் பயணமாக நேபாளம், வியட்நாம் ஆகிய நாடுகளுக்கு சென்று வந்துள்ளார். 19 மே 2023இல் இலங்கையில் பௌத்த ஆய்வுகளுக்கான நாகானந்தா சர்வதேச நிறுவனத்தில் நடைபெற்ற தென்னிந்தியாவில் பௌத்தம் மற்றும் குறுந்தி விகார் குறித்த கருத்தரங்கில் கலந்துகொண்டு கட்டுரை அளித்துள்ளார்.

வெளி இணைப்புகள்
மாற்றுப்பாதை. தலித் முரசு, சூன் 2011
இருபதாம் நூற்றாண்டின் தமிழ்ப் பெரும்பாணர், காலச்சுவடு, அக்டோபர் 2021

மேற்கோள்கள் 

தமிழக எழுத்தாளர்கள்
விழுப்புரம் மாவட்ட நபர்கள்
1974 பிறப்புகள்